ቓል ሓርበኛ ፕ/ኢሰያስ ኣፍወርቂ

ዓቕሚ ኣሎና ኣፍሪቃውያን ክንፈትሕ ጸገምና፡ ጓና ከይኣተዎ ዝሕንክር ጉዳይና፡ ኢሂን ሚሂን ኢልና እንተ ዘቲና፡ ልዕለና የለን ዝሕለቕ ንህዝብና።

እወ ብቕዓት ኣሎና ክንፈጥር ጽቡቕ ጉርብትና፡ ብቑጠባ ክንዓቢ ተደጋጊፍና፡ ከኽትም ስደት ናብ ዓዲ ጓና፡ ቻይና ሲንጋብፖር ነይረን ዝገደዳ ካባና።

ቆርበትና ርእዮም ካብ ዝንዕቁና፡ ድኻታት ኢሎም ደናቁር ዝብሉና፡ ብልሒ ሓንጎልና ከይሰርሕ ብገንዘብ ዝዕዱግና፡ ከነርእዮም ይግባእ ሓድነታዊ ውህደትና።

እወ ክእለት ኣሎና ብተፈጥሮ፡ ኣብ ዝጌ ሰውራ ዝተሓወሶ ተሞኩሮ፡ ልዕልና ምዕራባውያን ብውህደት ክንሰድሮ፡ ድኽነት ዞባና ኣብ ሃብቲ ክንቅይሮ።

ሓርበኛ መሬት ኣይወደቐን ቃላቱ፡ ግዜ መጢጡ እንተነውሔ ዕለቱ፡ ኩሉ ከም ዝኸውን ኣብ ሄህሞቱ፡ ተጠራጢሩ ኣይፈልጥን ብሓሳባቱ።

እቲ ንሱ ዝበሎ ኹሉ፡ ሳላ ጽንዓት ዓቕሊ ዝሓወሰሉ፡ እንሆ ሕጂ እዋኑ ኣኺሉ፡ ህዝቢ ኤርትራን ኢትዮጵያን ሓጎሱ ይገልጸሉ።

ንብሑሓት ኣገሪሙ ንዑሱባት ዘስደመመ፡ ንሓንከርቲ ሕልሞም ኣበርዒኑ ዘጉደመ፡ ብስም ባድመ ነገር ዝተኣለመ፡ ሓቂ ሲዒራ ፍቕሪ ክልተ ህዝቢ ንሰላም ተፈረመ።

ዶክቶር ኣቤይ በዓል ቁኑዕ ራኢ፡ ኣስመራ መስከደ ንጅግና ክርኢ፡ ህዝቢ ተቐበሎ ብታሕጓስ ወጊድ ኢሉ ጽልኢ፡ ፈጺሙ ተቐንጠጠ ዝነበሮ ፍርሂ።

እቶም ጸሊም መጋረጃ ዝሃንደሱ፡ ሰላም ከይከውን ህዝቢ ዘፋሉሱ፡ ብሰናይ ተግባር ዶክቶር ኣቤይ ከብዶም ተሓሚሱ፡ ካብ ሕጊ ወጺኡ ኢሎም ከሰሱ።

እንተኾነ ግን ዶክቶር ሒቑኡ ህዝቢ፡ ንጅግና ዓደሞ ኣዲስ ኣበባ ክርኢ፡ ሓፋሽ ክምስክር ናይ ፕ/ኢሰያስ ራኢ፡ ህ.ወ.ሓ.ት እንጉይ ኣሉ ከም ጥሙይ ዝብኢ።

ኣይተዓደምናን ኢሎም ንኣቤይ ከሰስዎ፡ እንታይ ዘይገበረ ቂም ባዕሎም ዝፈጠርዎ፡ ህዝቢ ኤርትራ ብጭካኔ ከምዘይ ጎሓፍዎ፡ ሕብሪ ዓይንና ደስ ከምዘይብሎም ከመይሎም ይርስዕዎ፡፡

ፍቕሪን ጥዕናን ንክሊቲኡ ህዝብታት፡ ሰማኣታትና ንዘልኣለም ክዝከሩ ይምበሩ፡ ዓወት ንሓፋሽ፡ ገብረንጉስ መስመር; July 13, 2018.